Üldplaneeringu lähteseisukohtadele ja keskkonnamõju strateegilise hindamise aruande eelnõule laekunud ettepanekud ja valla seisukoht nende osas

|  |  |  |  |
| --- | --- | --- | --- |
| Nr | Arvamuse andja | Ettepaneku sisu (lühendatult) | Valla seisukoht |
| 1 | RMK, 30.05.2019 nr 3-1.1/3204 | Soovime olla kaasatud ka järgnevates Lääne-Nigula valla üldplaneeringu koostamise etappides. Materjalid ja teated palume elektrooniliselt saata e-kirjaga aadressile rmk@rmk.ee.  | RMK lisatud kaastavate nimekirja. |
| RMK on seisukohal, et Lääne-Nigula valla üldplaneeringu ja keskkonnamõju strateegilise hindamise koostamisel peab olema arvestatud RMK põhiülesande täitmise võimalikkusega ja erinevad riigimaale seatavad maakasutuse või metsade majandamise piirangud peavad olema neis dokumentides kajastatud ja põhjendatud. | Kui piiranguid seatakse, siis põhjendatakse ja hinnatakse seda edasises töös. LS ja VTKs muudatusi ei tehta. |
| Palume üldplaneeringu seletuskirjas ja keskkonnamõju strateegilise hindamise aruandes esitada metsamaale kavandatud mittemetsamajanduslikel eesmärkidel teostatavate tegevuste osas alternatiivide võrdlused, sh käsitledes ka metsamajanduslikku tegevust. | Vajadusel võrreldakse kahte alternatiivi: kavandatavat tegevust ja metsamajandusliku tegevuse jätkumist. VTK muutmine ei ole vajalik, põhimõte ptk 5.2 sisse kirjutatud. |
| RMK teeb, olles RMK poolt majandatavate metsade osas vastutavaks isikuks, ettepaneku täiendada keskkonnamõju strateegilise hindamise aruannet, sh sotsiaal-majanduslikku hinnangut peatükiga, mis puudutab üldplaneeringuga määratud puhke- ja virgestusalade, väärtuslike maastike ning asula või ehitiste kaitseks õhusaaste, müra, tugeva tuule või lumetuisu eest või tuleohu vähendamiseks või metsatulekahju leviku tõkestamiseks määratud metsade majandamist ja nende metsade uuendamist vastavalt metsaseaduses ja looduskaitseseaduses sätestatud piirangutele. | Kui piiranguid seatakse, siis põhjendatakse ja hinnatakse seda edasises töös. Sotsiaalmajanduslikke mõjusid käsitletakse KSH-aruandes, vastav punkt on VTKs 5.3. LS ja VTKs muudatusi ei tee. |
| Üldplaneeringus, sh selle seletuskirjas palume märkida RMK poolt majandatavate metsade kohta, et lubatud on kõik raieliigid, kusjuures detailsed kavad puhke- ja virgestusalade, väärtuslike maastike ja asula või ehitiste kaitseks õhusaaste, müra, tugeva tuule või lumetuisu eest või tuleohu vähendamiseks või metsatulekahju leviku tõkestamiseks määratud aladel kasvavate metsade majandamiseks ja uuendamiseks koostatakse koostöös kohaliku omavalitsusega, arvestades metsade olemit, nende kasvutingimusi, vanuselist jagunemist ning neile aladele planeeritavat metsade olemit ja koosseisu pikemas perspektiivis. | Üldplaneeringus määrata piirkonnad, kus on kõrgendatud avalikust huvist tulenevalt on vajalik koostöös RMK ja valla vahel määrata raietingimused (üldplaneeringu kehtestamise järgselt). LS ja VTKs muudatusi ei tee. |
| 2 | Lennuamet, 18.06.2019 nr 4.6-8/19/2229-2 | Lennuamet palub Lääne-Nigula valla hoonete kõrguspiirangute määramisel arvestada, et valla territooriumil asub Martna lennuliiklusradar (WGS-84 koordinaadid 58°51’05.043”N 023°48’50.196”E). Radari ümber paikneb sanitaarkaitsevöönd raadiusega 60 m. Kiirguse tõttu võib radarist 60 m raadiuses viibimine (elamine) mõjuda tervist kahjustavalt. Ajutine viibimine viidatud alas ei ole ohtlik.Lisaks on radari antenni ümber piiranguvöönd raadiusega 500 m, millesse ei tohi planeerida maapinnast üle 21,7 ja merepinnast üle 34,6 m kõrguseid objekte, kuna need võivad põhjustada häireid radari töös ning mõjutada lennuohutust.Kuna radari tööd võivad mõjutada valgust peegeldavad objektid seeläbi, et võivad peegeldada raadiolaineid ning sellega tekitada häireid radari töös, siis ei või piirangualal (raadiusega 500 m) kasutada suuri metallpindu (plekk-katused, -seinad).Soovituslik piiranguvöönd on vahemikus 500 m kuni 15 000 m radarist, kuhu ei tohiks planeerida kõrgemaid objekte kui 86 m maapinnast. | Arvestada ettepanekuga, täiendada LS-i ja VTK-d. |
| Samuti palub Lennuamet valla hoonete kõrguspiirangute määramisel arvestada vallas asuva Lyckholmi lennuvälja lähiümbruse piirangupindadest tulenevate kitsendustega. | Arvestada ettepanekuga, täiendada LS-i ja VTK-d. |
| 3 | Rahandusministeerium 11.06.2019 nr 14-11/3522-2 | Tulenevalt Vabariigi Valitsuse määrusest „Planeeringute koostamisel koostöö tegemise kord ja planeeringute kooskõlastamise alused“ tuleb teha üldplaneeringu koostamisel koostööd Tarbijakaitse ja tehnilise järelevalve ametiga. Lähtuda maakonna teemaplaneeringus „Riisipere-Haapsalu-Rohuküla raudteetrassi koridori asukoha määramine“ reserveeritud raudteetrassist. Juhtfunktsioonide täpsustamisel arvestada raudtee taastamisest tulenevate täiendavate arenguvajadustega (jaamahooned, ülesõidud, parkimine nende läheduses, sh pargi ja reisi parklad, ühendus kergliiklusteede võrgustikuga jne). | TTJA on koostöötegijate nimekirjas ja LS-s on arvestatud raudteega seonduvat. |
| Vastavalt PlanS § 76 lõikele 1 tuleb teha koostööd naabruses asuva Hiiumaa vallaga, kelle huve üldplaneering võib puudutada. | Lisada Hiiumaa vald koostöötegijate nimekirja |
| Palume üldplaneeringu lähteseisukohtades ja KSH VTK-s eraldi välja tuua koostöötegijad ja kaasatavad. | Täiendati LS-i VTK-d. |
| Perspektiivseid kaablikoridore (mis maismaal puudutavad ka Lääne-Nigula valda) on Rahandusministeeriumile teadaolevalt käsitletud Loode-Eesti meretuulepargi veeerikasutusloa KMH-s. Soovitame teema lisada lähteseisukohtadesse ja selleks küsida täpsemat sisendit Enefit Green AS-lt. | Kaablikoridor on LSis mainitud. LS-is täiendusi ei tehtud. Täiendati VTK-d. |
| Juhime tähelepanu Majandus- ja kommunikatsiooniministeeriumi soovitusele analüüsida, kas Lääne maakonnaplaneeringu teemaplaneeringu „Tuuleenergeetika“ koostamisel tuuleenergia tootmiseks sobilike alade valikuks kasutatud kriteeriumid on ka hetkel asjakohased ja piisavad. Samuti kaaluda võimalusi energia tootmiseks vajalike alade kavandamiseks ja teha sellekohast koostööd ministeeriumiga. Vastavad soovitused ja põhimõtted on Majandus- ja kommunikatsiooniministeerium edastanud kirjaga 13.03.2019 nr 17-7/2019/2142 kohalikele omavalitsusüksustele. | Tuuleenergia tootmiseks sobilikud alad leitakse paralleelselt koostatava KOV eriplaneeringu asukohavaliku etapis ning koostöös kogukonna, valitsusasutuste ja ettevõtjatega kaalutakse sobivate alade kandmist üldplaneeringusse ning nendele aladele arendamiseks tingimuste seadmist. |
| Noarootsi valla rannaalade teemaplaneering (kehtestatud Noarootsi Vallavolikogu 15.06.2006 määrusega nr 13) täpsustas rannaalade ehituskeeluvööndit ja Nõva valla üldplaneeringus (kehtestatud Nõva Vallavolikogu 25.03 2011 otsusega nr 5) on määratud ranna ehituskeeluvööndi piiri. Juhime tähelepanu, et 01.04.2007 jõustunud looduskaitseseaduse (LKS) § 35 lõike 4 kohaselt koosneb korduva üleujutusega veekogude ranna ehituskeeluvöönd üleujutatavast alast ja LKS § 38 lõikes 1 määratud ehituskeeluvööndist. Korduva üleujutusega ala piiri ei ole eelpoolnimetatud üldplaneeringutes määratud. | Töö koostamisel võetakse tähelepanekuid arvesse. |
| Väärtuslike põllumajandusmaade (VPMM) täpsustamisel tuleb lähtuda Lääne maakonnaplaneeringus 2030+ (edaspidi ka maakonnaplaneering) toodud VPMM kasutamistingimustest. | Töö koostamisel analüüsitakse nii maakonnaplaneeringuga esitatut kui Põllumajandusuuringute Keskuse anmdeid ning lähtuvalt kohalikest muudest tingimustest määratakse sobivad VPMM alad. |
| Erinevate keskuste arengu kavandamisel palume võtta lähtealuseks maakonnaplaneeringus toodud keskuste võrgustik, keskuste hierarhia ning teenustasemed. Asustust suunavate tingimuste täpsustamise osas tuleb lähtuda maakonnaplaneeringus sätestatud põhimõtetest. | Planeeringu koostamisel võetakse arvesse Maakonnaplaneeringus esitatud üldine keskuste võrgustik ja linnalised alad. LS ja VTK täiendamine ei ole vajalik. |
| Juhime tähelepanu, et sundvaldust ei saa üldplaneeringuga määrata, kuid saab märkida sundvalduse seadmise vajadust (Lähteseisukohad ptk 3.27). | Parandus tehtud LS-i. |
| Palume hoida Rahandusministeeriumi regionaalhalduse osakonna Lääne talitust kursis vallaüldplaneeringu menetlusega ja teavitada kõikidest avalikest aruteludest, teavitused saata eposti aadressile urve.pill@fin.ee. | Rahandusministeeriumi kui koostöötegija kontaktide hulka lisati aadress urve.pill@fin.ee |
| 4 | Majandus- ja kommunikatsiooni-ministeerium, 21.06.2019 nr 1.10-17/2019/4865 | Soovite Majandus- ja Kommunikatsiooniministeeriumi (MKM) ettepanekuid Lääne-Nigula valla üldplaneeringule ja keskkonnamõju strateegilisele hindamisele. MKM haldusala ametid, kelle ettepanekuid te samuti soovisite, on need saatnud otse Lääne-Nigula Vallavalitsusele. Palume arvestada Maanteeameti 13.06.2019. a kirjas nr 15-2/18/45712-5 ning Tarbijakaitse ja Tehnilise Järelevalve Ameti 11.06.2019. a kirjas nr 16-6/18/2603-005 tehtud ettepanekutega. | Arvestada, LS ja VTK täiendamine ei ole vajalik. |
| Lääne-Nigula valla üldplaneeringu koostamisel võiks võimaluse korral võtta enam arvesse energiatootmise jaoks täiendavate sobilike alade leidmise vajadust. Lisaks tuuleenergia arendamiseks võimalike maa-alade leidmisele võiks ka päikeseenergia arendamisele tähelepanu pöörata.Päikeseenergia sobilike alade määramisel võiks aluseks võtta endised tööstusalad ja väheväärtuslikud ning söötis olevad põllumaad. On võimalik, et Lääne-Nigula valla territooriumil on võimalik leida teatud tingimustel ka tuuleenergia arendamiseks lisaks olemasolevatele tuuleparkidele ja Aulepa tuulepargile, täiendavaid sobilikke alasid, mille planeerimisel on oluline silmas pidada kehtivaid piiranguid. Majandus- ja Kommunikatsiooniministeeriumi energeetikaosakond on vajaduse korral valmis täpsustama asjakohaseid piiranguid taastuvenergia arendamiseks sobilike alade leidmisel.Energiatootmine on tänu tehnoloogiate odavnemisele, hajaenergeetika trendile ning energia turuhinna kasvamisele muutumas tavapäraseks ettevõtluseks, millega võiksid näiteks põhitegevuse kõrval edukalt tegeleda ka Lääne-Nigula valla elanikud ja ettevõtjad | Arvestada planeeringu edasisel koostamiselt, LS ja VTK täiendamine ei ole vajalik. |
| 5 | Veeteede Amet, 12.06.2019 nr 6-3-1/1230 | Ei ole ettepanekuid seal täiendavate teemade käsitlemiseks. | LS ja VTK täiendamine ei ole vajalik. |
| 6 | Päästeameti Lääne Päästekeskus 21.06.2019 nr 7.2-3.4/6726-3 | Planeerimisseaduse üldise põhimõtte kohaselt kooskõlastatakse planeering asutusega, kelle valitsemisalas olevaid küsimusi planeering käsitleb (Planeerimisseadus § 76). Päästeseaduse § 5 lg 1 p 7 kohaselt on päästeasutuse ülesandeks üld- ja detailplaneeringu kooskõlastamine.Vabariigi valitsuse määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 p 10 alusel kooskõlastatakse planeeringud muu hulgas Päästeametiga siis, kui planeering käsitleb tuleohutusnõudeid. Üheks tuleohutusnõudeks on tuleohutuse seaduse 2. jao 8. jaotise alusel tuletõrje veevarustus.Päästeamet selgitab, et üldplaneeringus tuleb kindlasti ette näha tuletõrje veevarustus, see on oluline tagamaks kohaliku elukeskkonna turvalisust. Siseministri määruse nr 17 „Ehitisele esitatavad tuleohutusnõuded ja nõuded tuletõrje veevarustusele“ § 54 lg 1, 2, 3 alusel on oluline määrata üldplaneeringu seletuskirjas ja joonistel tuletõrje veevõtukohtade asukohad, -juurdepääsud, -tüübid, -kitsendused ja tingimused rajamise kohustuse kohta. | Üldplaneeringus esitada veevõtukohad ja põhimõtted (hüdrandid, rajatud veevõtukohad, looduslikud kohad). Muus osas planeerimisel arvestada kirjades toodud põhimõtteid. |
| 7 | Maanteeamet 13.06.2019 nr 15-2/18/45712-5 | Maanteeamet on üldplaneeringu koostamiseks edastanud seisukohad kirjaga 22.10.2018 nr 15-2/18/45712-2. Palume kirjas kajastatud ettepanekuid jätkuvalt pidada planeerimislahenduse koostamisel aktuaalseks. Täiendavalt peame vajalikuks selgitada riigi põhimaantee ja tugimaantee kaitsevööndite ulatuse määramise põhimõtet so alevit ja alevikku läbivad põhimaanteed ja tugimaanteed, millel säilib põhimaantee ja tugimaantee funktsioon (funktsioon ei muutu juurdepääse tagavaks teeks), näha ette kaitsevööndi ulatus vastavalt EhS §71 lg 2. | Esitatud põhimõtteid planeerimisel üldiselt arvestada tehes otsused planeeringu koostamise käigus. LS ja VTK täiendamine ei ole vajalik. |
| Maakonnaplaneeringus käsitletud konkreetsete perspektiivsete ühendusteede ja õgvenduste realiseerimine ei kuulu riiklike prioriteetide hulka ning nende elluviimiseks puudub selgelt määratletud riigihuvi. Maanteeamet lähtub oma tegevuses riiklikust teehoiukavast ning ei pea vajalikuks eelnimetatud trasside kandmist üldplaneeringusse. | Üldplaneeringus esitada teede trassikoridorid, üldplaneeringu kehitvusaeg on pikem kui teehoiukaval. LS ja VTK täiendamine ei ole vajalik. |
| Riigiteede üleandmist kohalikule omavalitsusele saab üldplaneeringus käsitleda üldsõnaliselt, info on täpsustamisel edaspidiselt. | Info võetud teadmiseks. |
| Korduvatest üleujutusaladest merepiiril ja siseveekogudel Maanteeametil info puudub, Teeregistrisse üleujutuste kohta infot ei koguta. | Info võetud teadmiseks. |
| Maanteeameti pädevusalas on riigiteede toimimiseks vajalikud kraavid ja truubid mis reeglina ei ole maaparandussüsteemide osaks. Riigiteel paiknevate truupide ja sildade kohta on info leitav teeregistrist. | Info võetud teadmiseks. |
| 8 | Keskkonnaamet 20.06.2019 nr 6 5/19/122 2 | Planeeringu koostamisel arvestatakse kirjas esitatud üldpõhimõtteid, LS-i muutmine on vajalik vastavalt allolevale. |  |
| Maardlad | LS-i täiendada, et lisaks virgestusele on ka muid võimalikke rekultiveerimistingimusi - tootmine, metsastamine vms. Nt juhul kui praegune luba näeb ette taasmetsastamise, siis Üp võib lubada ka teisi tegevusi. Käsiteda rekultiveeritavadi maardlaid ka võimalike tööstusaladena. LS-i täiendati. |
| Üldplaneeringu seletuskirjas ja joonistel määratleda üheselt olemasolevad, laiendatavad ja moodustatavad tiheasustusalad, kusjuures palume juhinduda ka LKS §-st 41. Üldplaneeringu mastaapi arvestades tuua välja olulisemad LKS § 38 lg 4 ja 5 erisuste alla kuuluvad objektid, nt tiheasustusalal olemasolev ehitusjoon, supelrannad, planeeritavad avalikult kasutatavad teed (sh kergliiklusteed), planeeritavad tehnovõrgud ja rajatised, sadamate, sildumis- jarandumiskohtade võrgustik ning juurdepääsud neile. | LS ja VTK-d täiendati.LKS § 38 lg 4 ja 5 dubleerimist üldplaneeringus ei peeta vajalikuks. |
| ÜP-s tuleks määratleda üleujutusohtlikud alad (mis ei võrdu LKS § 35 lg 4 kohaste korduvate üleujutustega aladega ega piirdu vaid maandamiskava alusel määratud üleujutusohuga riskipiirkondadega) ja seada üleujutusohuga aladel ehitustingimused.LSK ptk 3.8 kohaselt tuleb ÜP-ga määrata korduva üleujutusalaga piir mererannal.Keskkonnaministeerium on korduva üleujutusega alade määramiseks mererannal tellinud analüüsi, mille eesmärk on satelliitkaugseire andmeid kasutades kaardistada pidevalt üleujutatud alad kogu Eestis. Analüüs on hetkel algusjärgus, kuid üleujutusalade kohta täpsema info saamiseks võib ühendust võtta Keskkonnaministeeriumi veeosakonna peaspetsialisti Agne Aruväliga (agne.aruvali@envir.ee, tel 626 2968). | Planeeringu koostamisel analüüsida ja vajadusel esitada üleujutusohtlik ala. LS ja VTK täiendamine ei ole vajalik. |
| 9 | Karo Mets OÜ ja Eremka OÜ 20.06.2019 | Esitatud on üldised küsimused erinevat tüüpi metsaga seotus maakasutuste kohta ning kuidas plaanitakse tagada metsaomanikele metsast tulu saamine, kui tekib täiendavaid piiranguid? | Arvestatakse metsaomanike huvi metsa majandamisel. Esitatud küsimustele saab anda vastuse planeerimisprotsessi käigus. Planeeringu eelnõu valmimise ajaks on olemas erinevat tüüpi maakasutuste tingimuste - siis on võimalik vastata esitatud küsimustele. Huvitatud isik lisatakse kaasatavate nimekirja. LS ja VTK täiendamine ei ole vajalik. |
| 10 | Haapsalu Linnavalitsus 14.06.2019 nr 6-8/6/19-1 | 1. Üldplaneeringus peaksid leidma kajastust kõik maakonnakeskusest pakutavad teenused, mida Lääne-Nigula valla elanikkond kasutab;2. Üldplaneeringus peaksid leidma kajastust maakondliku tähtsusega objektid, mis on või mida kavandatakse Lääne-Nigula valda;3. Tootmisalade kavandamisel palume arvestada varem Haapsalu linna lähialale planeeritud, kuid veel kasutusele võtmata, Kiltsi tööstusala potentsiaalse tootmisalana; 4. Jäätmemajanduse, eriti uute jäätmejaamade juurde kavandamisel, palume arvestada teenuse pakkujana ka olemasolevat Läänemaa jäätmejaama Kiltsi külas, Haapsalu linnas, mida Lääne-Nigula valla elanikkond ja ettevõtjad kasutavad; 5. Suur osa Lääne-Nigula valla elanikkonnast kasutab igapäevaselt Haapsalu linna kui maakonnakeskuse teenuseid (gümnaasium, kutsekool, huvikoolid, spordihooned, staadion, ujula, kultuurimaja, kaubandus, meelelahutus jne) ning Haapsalu linnastus (Haapsalu linn ja Uuemõisa alevik) paiknevad Läänemaa peamised töökohad, mistõttu on oluline teostada üldplaneeringu koosseisus liikuvusuuring. | Täname. Punkte 1…3 võetakse planeeringu koostamisel arvesse niivõrd kui need on planeeringulised punktid. Punkti 4 arvestatakse. Punkti 5 ettepanekut analüüsitakse koostöö ja planeeringu koostamise käigus. LS ja VTK täiendamine ei ole vajalik. |
| 11 | Siseministeerium, 18.06.2019 nr 13-3/346-5 | Ettepanek: kooskõlastada Siseministeeriumiga planeeritavad tuuleparkide arendusalad. | Siseministeerium hoida koostöötegijate nimekirjas. LS ja VTK täiendamine ei ole vajalik. |
| 12 | Elektrilevi 28.06.2019 nr JV-KHO-1/1976-2 | Esitame Elektrilevi poolt koostatud materjalid Lääne-Nigula valla üldplaneeringus kajastamiseks.  | Arvestada üldplaneeringu koostamisel. LS ja VTK täiendamine ei ole vajalik.  |
| 13 | Tarbijakaitse ja tehnilise järelevalve amet 11.06.2019 nr16-6/18-2603-005 | Toome alljärgnevalt välja mõned ettepanekud, mis puudutavad raudteeohutuse valdkonda seoses planeeritud Riisipere-Haapsalu-Rohuküla raudteeliiniga ning võivad ollakitsendavateks tingimusteks ja/või mõjutada inimeste tervist ja heaolu:1) Maa sihtotstarvete määramisel, samuti näiteks elamupiirkondade planeerimisel ja rajamisel tuleb analüüsida inimeste võimalikke liikumisteid (sh pendelliikumine üle raudtee), et olemasolevad ülesõidu- ja käigukohad oleksid võimalikult hästi kasutatavad (poleks vaja uusi eraldiseisvaid ületuskohti, piisab platvormide juures kõiki rööpapaare ületavatest ülekäikudest). Reeglina pole uute samatasandiliste ületuskohtade rajamine kuigi otstarbekas ning uue samatasandilise ülekäigukoha rajamine peab olema põhjendatud ja vältimatu.2) Juhul, kui planeeritakse uusi raudteeülekäigukohti (sh kergliiklusteede rajamise käigus), tuleb need lahendada selliselt, et liikumisteed oleksid üheaegselt nii ohutud kui ka optimaalsed – arvestatakse väljakujunenud liikumisteid, vajadusel eraldatakse raudtee ümbritsevast keskkonnast vajalikus ulatuses aiaga, likvideeritakse omavoliliselt tekkinud ületuskohad. Nõutav turvavarustus ületuskohtadel peab olema toimiv ja lahendatud nii, et seda kasutataks õigesti (märgistus nähtav, puudub möödapõike võimalus).3) Võimalusel tuleb vältida raudteeni ulatuvate tupiktänavate projekteerimist, sest see loob soodsa võimaluse ebaseaduslike raudteeületuskohtade tekkeks. Ebaseadusliku (illegaalse) ületuskoha all mõistetakse nn isetekkelist raudteeületuskohta, millel puudub hooldaja ja mis ei ole ette nähtud raudtee ületamiseks. Isetekkelised raudteeületuskohad kujutavad endast ohtu selle ületajale ega vasta ületuskoha nõuetele.4) Palume juba planeeringu tasandil võimalusel nõuet raudtee ääres asuvate lasteasutuste, välispordirajatiste (nt staadion) ja elamute kruntide raudteepoolse külje piiramiseks aia või taimestikuga, et vältida laste ja elamupiirkonnas ka loomade ootamatut sattumist raudteemaale.5) Haljastuse osas (sh pargid, puhkealad) soovitame mitte planeerida kõrghaljastust (puid, sh viljapuid) rööbasteele lähemale kui 10 m äärmisest rööpast, põhjusteks on nii tuleohutuse kui ka nähtavuse tagamise vajadus raudteel.Palume TTJA-d ka edaspidi Lääne-Nigula valla territooriumi üldplaneeringu koostamise ja keskkonnamõju strateegilise hindamise menetluses kaasata kui asjaomast asutust. Kontaktiksmenetluses on info@ttja.ee | Planeeringu koostamisel arvestada esitatud põhimõtteid, hoida TTJA kaasatavate nimekirjas aadressiga info@ttja.ee. LS-i ja VTK-d täiendati turvalisuse põhimõttega. |
| 14 | AS Eesti Raudtee, 26.06.19 21-4/1395-2 | Juhime tähelepanu, et hetkel ei oma AS Eesti Raudtee Lääne-Nigula valla territooriumil raudteetaristut. Kehtestatud on Lääne maakonnaplaneeringu teemaplaneering „Riisipere-Haapsalu-Rohuküla raudteetrassi koridori asukoha määramine“, kuid AS Eesti Raudtee ei ole volitatud Riisipere-Haapsalu-Rohuküla raudtee rajamise projekti realiseerima. | Võetud teadmiseks. LS ja VTK täiendamine ei ole vajalik.  |
| 15 | OÜ Metsagrupp | Soov olla kaasatud Lääne-Nigula valla üldplaneeringu ja keskkonnamõju strateegilise hindamise koostamise protsessis. | Lisada OÜ Metsagrupp aadressiga info@metsagrupp.ee kaastavate nimekirja. |
| 16 | AS Elering, 14.06.19 nr 11-4/2019/446-2 | AS Elering esitas tehnilise informatsiooni üldplaneeringu koostamiseks. | Esitatud informatsioon võetakse üldplaneeringu koostamisel arvesse, LS-i muutmine pole vajalik. |
| 17 | Maaamet 19.06.19 nr 6 3/19/9067 2 | Lääne-Nigula valla üldplaneeringu lähteseisukohtade eelnõu peatükis 3.14 on märgitud, et Einmby liivamaardlas, Nõmmkivi lubjakivimaardlas on hoonestus maardlate peal – kaaluda koos riigi esindajaga, kas maardla piire korrigeerida lähtuvalt olemasolevast hoonestusest. Täpsustame, et Einmby liivamaardla registris olev korrektne nimetus on Einbi liivamaardla ning Nõmmkivi lubjakivimaardla asemel on eeldatavasti mõeldud Nõmmküla lubjakivimaardlat. Lisaks on peatükis 3.14 märgitud, et kehtivates üldplaneeringutes määratud väärtuslikud maastikud asuvad maardlate peal – kaaluda koos riigi esindajaga, kas maardla piire korrigeerida lähtuvalt väärtusliku maastiku piiridest. Selgitame, et maardlate piire muudetakse vaid vastavalt maavara uuringutele, kas siis keskkonnaregistris uue varu arvele võtmise käigus või põhjendatud juhul selle registrist maha arvamisel, näiteks maavara ammendumisel. Hoonete ja väärtuslike maastike asumine maardlal ei ole maavara mahakandmiseks piisav põhjus, seejuures märgime, et väärtuslik maastik ei ole takistuseks kaevanduslubade taotlemisel ja andmisel õigusaktidega sätestatud korras ja tingimustel. | LS-i muudetakse maardlate piiride korrigeerimise osas. |
| Palusite esitada nägemuse, mis hetkest ja mis mahus võib esitada maardlatele rekultiveerimistingimusi. MaaPS § 81 kohaselt korrastatakse kaevandatud maa korrastamise projekti kohaselt, mille koostab kaevandamisloa omaja korrastamistingimustest lähtuvalt. Korrastamistingimused esitab kaevandamisloa omajale ja nõusoleku korrastamisprojekti rakendamiseks annab Keskkonnaamet. MaaPS § 84 lõike 2 alusel tuleb kaevandatud maa korrastada enne kaevandamisloa kehtivuse lõppemist. Kui kaevandamisluba tunnistatakse kehtetuks enne kaevandatud maa korrastamise kohustuse täidetuks tunnistamist, tuleb kaevandatud maa korrastada loa kehtetuks tunnistamise otsuses määratud tähtpäevaks. | LS-i täiendada, et lisaks virgestusele on ka muid võimalikke rekultiveerimistingimusi - tootmine, metsastamine vms. Nt juhul kui praegune luba näeb ette taasmetsastamise, siis Üp võib lubada ka teisi tegevusi. Käsiteda rekultiveeritavadi maardlaid ka võimalike tööstusaladena. |
| Keskkonnamõju strateegilise hindamise väljatöötamise kavatsuse eelnõu tabelist Tabel 3.1 puuduvad Ense lubjakivimaardla (registrikaart nr 681, pindala 12,21 ha) ja Palivere liivamaardla (registrikaart nr 574, pindala 19,68 ha). Palume tabelit täpsustada. | Korrigeerida LS-i ja VTK-d. |
| Palume planeeringu koostamisel maardlate aladel arvestada MaaPS-s sätestatuga.Palume hoida Maa-ametit kursis planeeringu edasise menetlemisega ja esitada üldplaneering enne selle vastuvõtmist kooskõlastamiseks Maa-ametile. | Üldplaneeringu koostamisel tehakse koostööd Maa-ametiga. LS-i ja VTK muutmine pole vajalik. |
| 18 | Põllumajandusamet 07.06.19 nr 14.5-1/969 |  | Planeeringu koostamisel arvestatakse kirjas esitatud üldpõhimõtteid, LS-i muutmine on vajalik vastavalt allolevale. |
| Üldplaneeringu lähteseisukohtades kajastab maaparandussüsteeme peatükk 3.26 „Maaparandussüsteemide asukoha ja nendest tekkivate kitsenduste määramine“. Selles peatükis on kavandatud käsitleda ka teemasid, mis on küll seotud maa kuivendamisega, kuid ei ole seotud maaparandussüsteemidega. Soovitame teemasid: suvilate piirkonna kuivendussüsteemide korrastamine, avaliku huviga taristu täpsustamine ja võimalik kavandatav ühenduskanal Vööla meri- Sutlepa meri- Tahu laht käsitleda mõnes teises peatükis. | LS-i maaparanduse peatükist võetakse viidatud teemad välja. |
| 19 | Maaeluministeerium 13.06.19 nr 4.1-5/1433-1 | Teeme ettepaneku lisada üldplaneeringu lähteseisukohtade peatükis 5 toodud kaasamiskavas toodud üldplaneeringust ja KSH-st huvitatud ning mõjutatud asutuste ja isikute loetellu Põllumajandusuuringute Keskus ja MTÜ Läänemaa Rannakalanduse Selts. | Lisada nimetatud isikud kaasatavate nimekirja. |
| Maaeluministeerium saatis kõikidele kohaliku omavalitsuse üksustele kirja (meie kiri nr 4.1- 3/628, 20.05.2019), milles väljendas oma seisukohad ja põhimõtted väärtusliku põllumajandusmaa käsitlemiseks üldplaneeringus. Palume üldplaneeringu koostamisel neid põhimõtteid järgida ja nendega väärtusliku põllumajandusmaa kaitse- ja kasutustingimuste seadmisel arvestada. Väärtuslike põllumajandusmaade massiivide määramisel soovitame teha koostööd Põllumajandusuuringute Keskusega. | Planeeringu koostamisel arvestatakse kirjas esitatud üldpõhimõtteid, LS-i muutmine ei ole vajalik. |
| 20 | OÜ Höbringi Metsad, Peeter Kukk, 27.05.19 | OÜ-le Höbringi Metsad kuuluvad maatulundusmaa sihtotstarbega maaüksused Höbringi ja Tusari külas. Valdavalt on tegu suure metsamassiiviga, mida läbib kõrgepingeliin. Nimetatud maaüksused piirnevad Lääne maakonna tuuleenergeetika teemaplaneeringus (Lääne maakonnaplaneeringu 2030+ lisa) määratud elektrituulikute jaoks sobilike arendusaladega (sobilikud elektrienergia tootmiseks), mistõttu teeb OÜ Höbringi Metsad ettepaneku laiendada nimetatud arendusalasid meile kuuluvate kinnistute osas – sellise käsitluse korral oleks tagatud kõige laiaulatuslikum isikute ja asutuste kaasamine. | Ettepanekut analüüsitakse planeeringu koostamisel ja otsustatakse ettepaneku elluviimise võimalikkus. LS-i ei täiendata. |
| 21 | Terviseamet 31.05.19 Meie: 31.05.2019 nr 9.3 4/19/3126 2 | Kirjas on esitatud üldpõhimõtteid. | Planeeringu koostamisel arvestatakse kirjas esitatud üldpõhimõtteid, LS-i muutmine ei ole vajalik. |
| 22 | Kaitseministeerium, 28.06.19 | Kirjas on esitatud üldpõhimõtteid ja konkreetsed riigikaitselised objektid koos piiranguvöönditega. | Planeeringu koostamisel arvestatakse kirjas esitatud objektide ja nende piiranguvöönditega, LS-i muutmine ei ole vajalik. |
| 23  | Enefit Green AS 26.08.2019 nr TO-JUH-6/196  | Kaaluda võimalusi planeerida Risti aleviku lähistel Enefit Green AS- ile kuuluv ala tuuleenergia arenduseks perspektiivse alana. Palume kaasata elektrienergia tootmisettevõtted. Kaaluda võimalusi planeerida tuulikute rajamist rohelise võrgustiku aladele ja väärtuslikele maastikele.  | Planeeringu koostamisel arvestatakse kirjas esitatud huvidega ja kaalutakse neid edaspidises protsessis. LS-i muutmine pole vajalik. Planeeringus määratletakse perspektiivsed tuulenergia tootmise alad kasutades selleks muuhulgas algatatud kohaliku omavalitsuse eriplaneeringust saadavat sisendit. Enefit Green AS on lisatud kaasatavate hulka. Planeeringu koostamisel analüüsitakse rohelise võrgustiku ja väärtuslike maastike tingimusi.  |